Դենիզե Բիլմանը 2011 թվականի Եվրոպայի առաջնության ցուցադրական ելույթների ժամանակ
**Դենիզե Բիլման** (գերմ.՝ Denise Biellmann, դեկտեմբերի 11, 1962(1962-12-11), Ցյուրիխ, Շվեյցարիա), շվեյցարացի գեղասահորդ, աշխարհի և Եվրոպայի չեմպիոն (1981), Շվեյցարիայի եռակի չեմպիոն։

Մարզական կարիերա
----------------

Մարզվել է մոր՝ Հայդի Բիլմանի (*Heidi Bielmann*) և Օտտո Հյուգինի (*Otto Hügin*) մոտ։ 11 տարեկանում դարձել է Շվեյցարիայի պատանեկան առաջնության չեմպիոն։ Միջազգային մրցույթներում նորամուտը կատարել է 1976 թվականին։ 1977 թվականին Հելսինկիի Եվրոպայի առաջնությանը, որը նրա կարիերայի ընթացքում առաջին Եվրոպայի առաջնությունն էր, կատարել է եռակի սալխով և իրանը հետ թեքելով ու ազատ ոտքը բռնելով պտույտ (ֆիրմային պտույտ)։ Մրցավարական կազմը տեխնիկայի համար նրան նշանակել է 2 հատ 5,9, իսկ ազատ ծրագրում նա միանգամից զբաղեցրել է երկրորդ տեղը։

Գեղասահքի պատմության մեջ է մտել պտույտների բացառիկ տեխնիկայի և հատկապես ոտքը բռնած վիճակով պտույտների շնորհիվ, որը նրա պատվին կոչվում է «բիլման» (bielmann spin), չնայած նա դրանց առաջին կատարողը չէ (օրինակ՝ 1974 թվականին այդպիսի պտույտներ կատարել է շվեյցարացի Կարին Իտենը (Karin Iten)): Բիլմանն այդ պտույտները կատարել է առավելագույնս ձգված և ընդհանրապես մեծ արագությամբ, ճշգրիտ կենտրոնադրումով և մեծ քանակությամբ դարձաշրջաններով։ 1981 թվականին ազատ ծրագրում բոլոր պտույտները միասին նա կատարել է 105 դարձաշրջան՝ վայրկյանում 1,8 պտույտ արագությամբ, ինչը կազմել է ծրագրի ամբողջ ժամանակի 24 % -ը։ Դրանից հետո բացառիկ պտույտները վերջնականապես սկսեցին համարել գեղասահքի շվեյցարական դպրոցի այցեքարտը։

Աշխարհում առաջին գեղասահորդուհին է, որ Եվրոպայի առաջնության ժամանակ կատարել է եռակի լուտց (1978 թվական), ինչի համար գեղասահորդուհիների մեջ առաջին անգամ ստացել է 6,0 միավոր (և 5 հատ 5,9 միավոր) տեխնիկայի համար։ Առաջիններից մեկն է, որ աշխարհի առաջնության ժամանակ կատարել է եռակի հանգույցով ցատկ (1978 թվական, Ելենա Վոդորեզովայի հետ միասին)։ Ընդհանուր առմամբ Դենիզե Բիլմանի կարճ և ազատ ծրագրերը տարբերվում էին բարդ և որակյալ տեխնիկայի ներդաշնակ համադրությամբ, միևնույն ժամանակ՝ բարձր ոճով, վարպետությամբ և երաժշտականությամբ։

Սակայն Բիլմանը շատ անհաջող է կատարել պարտադիր ֆիգուրաները, ինչի պատճառով նույնիսկ մրցանակակիր չի դարձել։ Եվ միայն 1981 թվականին, բարելավելով ֆիգուրաների որակը, կարողացել է դառնալ Եվրոպայի և աշխարհի չեմպիոն (այդ թվում նաև աշխարհի առաջնության պատմության մեջ առաջին անգամ կատարել է եռակի լուտց։

Սպորտից հետո
------------

1982 թվականից մասնակցում է պրոֆեսիոնալ շոուների՝ տարիներ անց կատարելով բիլման պտույտներ և եռակի բարդ ցատկեր։ Ապրում է Ցյուրիխում։

2007 թվականին պրոֆեսիոնալ պարող Սվեն Նինեմանի հետ մասնակցել է պարային Եվրատեսիլին, որտեղ զբաղեցրել են վերջին՝ 16-րդ տեղը։

Մարզական ձեռքբերումներ
----------------------

| Միջազգային |
| --- |
| Մրցում / Մրցաշրջան | 1972-1973 | 1973-1974 | 1974-1975 | 1975-1976 | 1976-1977 | 1977-1978 | 1978-1979 | 1979-1980 | 1980-1981 |
| Ձմեռային օլիմպիական խաղեր |  |  |  |  |  |  |  | 4 |  |
| Աշխարհի առաջնություն |  |  |  | 15 | 10 | 5 | 5 | 6 | 1 |
| Եվրոպայի առաջնություն |  |  |  |  | 6 | 4 | 3 | WD | 1 |
| NHK Trophy |  |  |  |  |  |  |  |  | 1 |
| Richmond Trophy |  |  |  |  |  | 3 |  |  |  |
| Ազգային |
| Շվեյցարիայի առաջնություն | 5 J | 1 J | 11 | 3 | 2 | 2 | 1 | 1 | 1 |
|  J = պատանեկան, WD = հեռացում |

Ծանոթագրություններ
------------------

1. 1 2 3  *Deutsche Nationalbibliothek* Record #1061971651 // Gemeinsame Normdatei (գերմ.) — 2012—2016.
2. 1 2  filmportal.de — 2005.
3. ↑  "Информация о тренере Бильманн". Արխիվացված է the original 2016 թ․ ապրիլի 3-ին. Retrieved 2020 թ․ սեպտեմբերի 13. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑   Denise Biellmann website

Արտաքին հղումներ
----------------

* Պաշտոնական կայք (գերմ.) (անգլերեն)
* Դենիզե Բիլմանը Archived 2012-10-20 at the Wayback Machine. Olympics at Sports-Reference.com կայքում
* YouTube video - 1980 թվականի Ձմեռային օլիմպիական խաղեր

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Olympic Channel · ՄՕԿ · AlloCiné · ČSFD · Filmportal · Internet Movie Database · ԿինոՊոիսկ |
|  |
| Բառարաններ և հանրագիտարաններ | Munzinger |
|  |
| Չափորոշչային վերահսկողություն | GND: 1061971651 · ISNI: 0000000023796639 · LCCN: n82051813 · VIAF: 77656478 · WorldCat VIAF: 77656478 |

 |